Filmen handler om den middelaldrende enkemannen og hotell-eieren Paul (Marlon Brando) som reiser til Paris etter sin kone Rosas død. Der innleder han et anonymt seksuelt forhold med en ung forlovet fransk kvinne, Jeanne (Maria Schneider) etter å ha møtt henne i en leilighet som begge er interessert i å leie. Paul insisterer på at de ikke deler noen personlig informasjon, selv ikke fornavn, til hverandre. Affæren fortsetter en stund frem til Paul bestemmer seg for å forlate Jeanne, hvoretter hun kommer til leiligheten og oppdager at han allerede har pakket sakene sine og reist sin vei uten forvarsel.